
ประกาศองค์การบริหารส่วนตำบลห้วยปริก
เรื่อง  ประกาศผลการประเมินประสิทธิภาพและประสิทธิผลการปฏิบัติงาน
      ของเจ้าหน้าที่อบต.ห้วยปริก ครั้งที่ 1 ประจำปีงบประมาณ 2562
-------------------------------------------------------


ตามที่องค์การบริหารส่วนตำบลห้วยปริกได้มีคำสั่งเลขที่  74/๒๕62 ลงวันที่ 25 มีนาคม              ๒๕62 และ คำสั่ง 75/2562 ลงวันที่ 25 มีนาคม ๒๕62 เรื่อง แต่งตั้งคณะกรรมการพิจารณากลั่นกรองผลการประเมินประสิทธิภาพและประสิทธิผลการปฏิบัติงานของพนักงานส่วนตำบล พนักงานครูองค์การบริหารส่วนตำบล ลูกจ้างประจำ และพนักงานจ้าง  คณะกรรมการกลั่นกรองการประเมินผลการปฏิบัติงานฯได้ทำการประชุมเสร็จแล้ว พร้อมได้เสนอผลการประเมินฯ ไปยังนายกองค์การบริหารส่วนตำบลเรียบร้อยแล้ว นั้น 

       เพื่อให้การดำเนินการดังกล่าวเป็นไปด้วยความเรียบร้อยและถูกต้อง  จึงอาศัยอำนาจตามความในมาตรา  15  และมาตรา  25  แห่งพระราชบัญญัติระเบียบบริหารงานบุคคลส่วนท้องถิ่น  พ.ศ. 2542  และประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล  ลงวันที่  9  ธันวาคม 2547 และแก้ไขเพิ่มเติมจนถึงปัจจุบัน  ข้อ 303  ประกอบตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ.2558 ข้อ 11 (7) ให้นายกอบต. หรือผู้ที่ได้รับมอบหมาย
 
         ประกาศรายชื่อเจ้าหน้าที่ ผู้มีผลการปฏิบัติงานอยู่ในระดับดีเด่นในที่เปิดเผยให้ทราบโดยทั่วกัน จึงประกาศผลประเมินประสิทธิภาพและประสิทธิผลการปฏิบัติงานฯ  ครั้งที่ 1/2562 ผู้อยู่ในระดับดีเด่น ดังนี้
ประเภทพนักงานส่วนตำบล
1. นายชาตรี  ชูขันธ์ 

ตำแหน่ง ปลัดองค์การบริหารส่วนตำบล
2. นางอริศรา  ทวีทรัพย์

ตำแหน่ง หัวหน้าสำนักปลัดองค์การบริหารส่วนตำบล
ประเภทพนักงานจ้างตามภารกิจ
1. นางสาวสุกัญญา  สุขขี
ตำแหน่ง ผู้ช่วยเจ้าพนักงานพัสดุ
2. นางอรอุษา  พรหมทอง
ตำแหน่ง ผู้ช่วยเจ้าพนักงานการเงินและบัญชี
3. นางอรฉัตร  ปิติรัตนวรานาท
ตำแหน่ง ผู้ช่วยเจ้าพนักงานธุรการ

      
จึงประกาศให้ทราบโดยทั่วกัน



ปร​ะกาศ  ณ  วันที่  9  เมษายน  พ.ศ. 2562

